དེ་ཡང་།མཁས་འཇུག་ལསམིང་ཚིག་དེ་དག་རྒན་པོ་ཡིས།།ཐོག་མར་སྦྱར་བ་བརྡ་ཡིན་ལ།།ཕྱིས་ནས་དཔྱོད་པ་ཐ་སྙད་ཡིན།།ཞེས་གསུངས་པ་བཞིན་དོན་སྒྱུར་བྱས་པའི་ཐ་སྙད་དེ་རྣམས་འདྲ་འབྲེལ་རྒྱུ་མཚན་ཅི་རིགས་ལ་བརྟེན་ནས་གཏན་ལ་ཕབ་པའི་རྗེས་གྲུབ་ཀྱི་མིང་ཤ་སྟག་ཡིན་ཙ་ན།དེ་དག་རང་རེའི་སྐད་དུ་སྒྱུར་སྐབས་བརྗོད་དོན་བདེ་བླག་ཏུ་རྟོགས་ཐུབ་པ་ཞིག་དང་།འདྲ་འབྲེལ་དང་རྒྱུ་མཚན་ལ་བརྟེན་ནས་བརྡ་ཆད་གཞན་དང་མ་འཁྲུལ་བ་ཞིག་དགོས་ངེས་ཡིན།དེས་ན་འདྲ་འབྲེལ་དང་རྒྱུ་མཚན་སྟོན་པའི་ཚིག་དེ་དག་བརྗོད་སླ་བའམ་འབྲི་བདེ་བ་ཁོ་ནའི་ཆེད་དུ་བསྡུས་དྲགས་ན་བརྗོད་དོན་གཞན་དང་འཁྲུལ་ཤས་ཆེ་བས་བསྡུས་ཚིག་འབྲི་སྐབས་ངེས་པར་དུ་དོན་གསལ་བར་སྟོན་ཐུབ་མིན་ལ་དགོངས་པ་བཞེད་རྒྱུ་གལ་ཆེ།དཔེར་ན།ཟེར་བ་དེ་སོན་ཆས་སུ་བསྒྱུར་བས་སོན་སྣོད་ཆས་སམ་འདེབས་ཆས་གང་ཡིན་གསལ་པོར་རྟོགས་མི་ཐུབ་པས་མ་ཡིག་ནང་གི་གལ་ཆེ་བའི་ཚིགདེའི་དོན་བུ་ཡིག་གི་ནང་ཐོན་དགོས་ངེས་ཡིན་པསསོན་འདེབས་འཕྲུལ་འཁོརཞེས་སུ་བསྒྱུར་ན་འཚམས་པར་སྙམ།མ་གཞི་དངོས་པོའི་མིང་ངམ་ཐ་སྙད་དེ་རིགས་སྟབས་བདེ་གོ་ཆོད་ཅིག་དགོས་ཀྱང་དེས་བརྗོད་དོན་ཇི་བཞིན་དུ་སྟོན་མི་ཐུབ་ན་སྟབས་བདེ་ཡང་གོ་མི་ཆོད་པས་རྣམ་ཤེས་ཀྱིས་སྟོངས་པའི་གཟུགས་ཁོ་ན་ཡིན་ནོ།གལ་སྲིད་དེ་དག་འདོད་རྒྱལ་དུ་བཏགས་པའི་མིང་ཡིན་སྙམ་ན།ས་པཎ་མཆོག་གིསབརྡ་སྤྲོད་བྱེད་པ་འདོད་རྒྱལ་སྒྲ།།དོན་ཆེན་སྒྲུབ་པ་མ་གཏོགས་པ།།སླད་ཆད་མི་སྦྱོར་དོན་དེ་ལ།།བརྡ་འཇུག་ན་ཡང་མི་རྟོགས་ཕྱིར།།ཞེས་གསུངས་པས་སོ།།